Rikunarita-ORG/Wikinium huggingface dataset:
# Bahmutas kauja

| Bahmutas kauja |
| --- |
| Daļa no Krievijas—Ukrainas kara austrumu frontes un Krievijas uzbrukuma Ukrainai (kopš 2022. gada) |
|  Pilsētas dienvidrietumu daļa (2023. gada 23. aprīlis) |
|

|  |  |
| --- | --- |
| Datums | no 2022. gada vasaras līdz 2023. gada vasarai |
| Vieta | Bahmuta, Doneckas apgabals, Ukraina |
| Iznākums |
Krievijas karaspēka uzvara |

 |
| Karotāji |
|  Krievija
* Doneckas Tautas Republika
 |  Ukraina |
| Komandieri un līderi |
|  Sergejs Surovikins  Jevgeņijs Prigožins |  Valerijs Zalužnijs  Oleksandrs Sirskis  Dmitro Kocjubailo **†** |
| Iesaistītās vienības |
|  Vāgnera grupa  Krievijas Federācijas Bruņotie spēki
* Krievijas gaisa desanta spēki
* 3. Armijas korpuss

 DTR Tautas milicija PMK "Redut"  "Štorm-Z" |  Ukrainas Bruņotie spēki  Galvenā izlūkošanas pārvalde
* Kastusa Kaļinouska pulks

 Ukrainas Nacionālā gvarde  Ukrainas Valsts robežsardzes dienests  Ukrainas Nacionālā policija |

**Bahmutas kauja** (ukraiņu: *Битва за Бахмут*) bija kauju sērija starp Ukrainas Bruņotajiem spēkiem un Krievijas bruņotajiem spēkiem, kurus atbalstīja Vāgnera grupa, karadarbības laikā, kas kopš 2022. gada augusta norisinājās ap Bahmutas pilsētu. Šī kauja bija daļa no Donbasa kaujas, kas ir lielākā kauja Eiropā kopš 1945. gada.

Līdz 2023. gada sākumam, pēc apgabala administrācijas vadītāja Pavlo Kirilenko teiktā, pilsēta bija sagrauta vairāk nekā par 60 %, bet līdz maijam tā bija gandrīz pilnībā izpostīta.

2023. gada maija beigās Krievijas karaspēks ieņēma pilsētu. Kaujas apkaimē turpinājās arī pēc tam.

## Priekšvēsture

Krievijas T-64BV Nr. 5 tika sagūstīts kā trofeja (2014. gada 27. jūnijs)
Bahmutā, kas tolaik bija Artemivska, 2014. gadā notika kaujas starp Ukrainas Bruņotajiem spēkiem un Krievijas separātistu spēkiem. Separatistu grupējumi ieņēma daļu pilsētas prokrievisko protestu laikā Ukrainā 2014. gada aprīlī, un Ukrainas Īpašo operāciju spēku vienības kopā ar Nacionālo gvardi tika nosūtīta izdzīt kaujiniekus no pilsētas. Prokrieviskie kaujinieki tika izspiesti uz pilsētas nomali, kur sadursmes turpinājās līdz 2014. gada jūlijam, kad viņi beidzot atkāpās no šīs teritorijas.

Krievijas iebrukuma Ukrainā laikā viens no galvenajiem Krievijas bruņoto spēku mērķiem bija ieņemt Donbasu. 2022. gada 18. aprīlī Ukrainas prezidents Volodimirs Zelenskis paziņoja par kaujas sākumu par Donbasu. Līdz 2022. gada jūlijam KF bruņotie spēki spēja ieņemt vairākas lielākās pilsētas Luhanskas apgabalā un tādējādi ieņemt visas deklarētās tā saucamās Luhanskas Tautas Republikas teritorijas, pēc tam Krievijas pavēlniecības uzmanība tika pievērsta Slovjanskai, Bahmutai un Soledarai.

## Attēli

* Ukraiņu karavīrs ierakumos
* Degošā baznīca Bahmutā
* Ukrainas prezidents Volodimirs Zelenskis Bahmutā tikās ar Ukrainas karavīriem

## Piezīmes un atsauces

### Piezīmes

### Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Bahmutas kauja.
# Sušanu incidents (2023)

**Sušanu incidents** bija uzbrukums Sušanu ciemam Brjanskas apgabalā, Krievijā, kas notika 2023. gada 2. martā. Ukrainas puse to interpretē kā Krievijas provokāciju.

Saskaņā ar Krievijas plašsaziņas līdzekļu sniegto informāciju 2023. gada 2. marta rītā "ukraiņu diversantu grupas" 50 cilvēku sastāvā iebruka Brjanskas apgabala Sušanu ciemā un sagrāba vairākus iedzīvotājus. Ziņoja, ka nogalināts skolas autobusa vadītājs un nošauts viens bērns. Tomēr Brjanskas apgabala gubernatora vietnieks ziņoja, ka autobusu neapšaudīja, jo skolās šajā apgabalā notiek tālmācība.

Vēlāk parādījās videomateriāli un fotogrāfijas no notikuma vietas, kurās esot redzami Krievu brīvprātīgo korpusa karavīri, kas stāv pie Krievijas valsts administratīvās ēkas un aicina savus līdztautiešus cīnīties pret Putina režīmu.

## Atsauces

## Ārējās saites